La Banda Simfònica de la Lira Saguntina oferix este diumenge un concert de pasdobles fallers
11 de febrer 2020

![](/media/z2nppb20/79_c_concierto-banda-sinfonica.jpg)  
  

La Banda Simfònica de la Lira Saguntina oferirà a este diumenge, 16 de febrer, el concert ‘Pasdobles Fallers’, amb l'objectiu d'homenatjar les Falleres Majors de la Federació Junta Fallera de Sagunt (FJFS). El concert, dirigit pel director de la Banda, Rafael Doménech Pérez, començarà a les 19.30 hores i es desenvoluparà en l’Auditori Joaquín Rodrigo de Sagunt, de manera gratuïta i amb un aforament limitat. Este concert forma part de la programació d'hivern de la delegació de Cultura de l'Ajuntament de Sagunt.

Assistiran les Falleres Majors de 2019 i 2020 que seran homenatjades amb la interpretació dels pasdobles que porten el seu nom i que van ser encarregats per l'Ajuntament de Sagunt: _Inés Miret Herrero_, de Javier Tapias Jiménez, dedicada a la Fallera Major Infantil 2019; _Paula Marrón Pérez_, de Francisco Manuel Castilla Gutiérrez, dedicat a la Fallera Major 2019. A continuació, les estrenes d'_Aitana González Ruiz_, de Santiago Díaz Santamaría, dedicat a la Fallera Major Infantil 2020 i _Sandra Ordiñaga Montalt_, del compositor Santiago Diaz Santamaría, dedicat a la Fallera Major 2020. Esta primera part del concert finalitzarà amb la interpretació del pasdoble _Federació Junta Fallera Sagunt_, de Rafael Doménech Pérez.

D'altra banda, en la segona part de la programació tindrà lloc la interpretació _d'Espíritu Valenciano_ (_Suite_ per a banda), de Salvador Chulià, amb les seues suite en tres temps: _Meditación_, _Canción de cuna_, _Valencianía_; i a continuació, les peces _El Fallero_, de J. Serrano; _València_ (_Marcha de la bien amada_), de J. Padilla; _Himno a Sagunto_, de l'autor J. Zahonero amb la música de B. Sanchis i l'_Himno Regional Valenciano_, del compositor Maximiliano Thous amb la música de José Serrano.

*   [](http://www.facebook.com/sharer.php?u=https://aytosagunto.es/va/actualitat/la-banda-simfonica-de-la-lira-saguntina-oferix-este-diumenge-un-concert-de-pasdobles-fallers/ "Facebook")
*   [](http://twitter.com/share?url=https://aytosagunto.es/va/actualitat/la-banda-simfonica-de-la-lira-saguntina-oferix-este-diumenge-un-concert-de-pasdobles-fallers/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-banda-simfonica-de-la-lira-saguntina-oferix-este-diumenge-un-concert-de-pasdobles-fallers/ "Linked In")
*   [](mailto:?body=https://aytosagunto.es/va/actualitat/la-banda-simfonica-de-la-lira-saguntina-oferix-este-diumenge-un-concert-de-pasdobles-fallers/)